text: TB skal undir eina sera trupla uppgávu sunnudagin, tá felagið skal inn á Skálafjørðin at spæla móti NSÍ. NSÍ byrjaði, eins og TB, kappingarárið við tveimum ósigrum, men síðan tá hava liðini fylgst eitt sindur á stigatalvuni. NSÍ hava tó havt munin og liggja við 16 stigum, 2 stig framman fyri TB. Liðini bæði hittust við Stórá á 3.leikdegi, tann dysturin endaði 0-0. Okur í TB kunnu verða fegnast um hetta úrslitið, tí NSÍ hevði fleiri stórar málmøguleikar, og teir vóru eisini spælstýrandi stórar partar av dystinum. Liðini møttust eisini í steypakappingini, her vann NSÍ 2-0 í einum linligum dysti, har TB als ikki smæddist burtur, og felagið skaptið onkrar fínar møguleikar. Tað vóru greið framstig at hóma, frá dystinum við Stórá og so til steypadystin.
text: #000000
text: Tann einasti útisigurin hjá TB, síðan tað kom í Effo-deildina í 2012, var í Runavík seinasta kappingarár. Leikandi venjarin, Milan Kuljic, tók sakina í egnar hendur, og skoraði einsamalla málið, og tryggjaði TB trý sera týðningarmikil stig. TB hevur sum heild staðið seg hampuligt á útivølli. Tey flestu tapini hava verið tepur, og nógvir javnleikir eru eisini komnir í hús. Enn væntar tó, at okur fara at vinna onkrar dystir. Útivøllurin hevur altíð verið ein trupuleiki hjá okkum, serliga tá ein liggur og berjist i botninum, so gerst útgangsstøðið til slíkar dystir eitt sindur stirvið og afturhaldandi, ein roynir ofta at verja borg og binda um heilan fingur.
text: #000001
text: Tá TB spælir skjótan, góðan og fysiskan álopsfótbólt, so standa okur ikki aftanfyri nakran í deildini, tað er avgjørt ein leistur, ið TB skal halda fast í. Hetta eru ikki bert orð frá heimasíðuni, tí okur hava øll verið vitni til, at hetta er veruleiki í verki.
text: #000002
text: Tað er ongin loyna, at runavíksingar eru óvanliga sterkir heima við Løkin. Teir hava nú í eini 10 ár verið eitt av teimum sterkaru feløgunum í Føroyum. Abraham Løkin (áður Hansen) er venjari hjá teimum, og okur sum minnast hann frá fyrstu EM – undankappingini hjá Landsliðnum, minnast ein leikara, hvørs eginleiki var, at spæla bóltin niðri á jørðini og at halda høvdið kalt í pressaðum støðum. Tað tykist, at Abraham tekur sín fótbóltshugburð, ið hann hevði sum leikari, og roynir at inna hann í verki í NSÍ. Teir spæla rímuligan góðan fótbólt við at halda bóltin á niðri á vøllinum, og formkurvan hjá teimum peikar eisini uppeftir av tí sama. Hetta sæst millum annað aftur, tí at tveir NSÍarar eru úttiknir til landsliðið.
text: #000003
text: Martin, her undir dystinum móti 07 Vestur, hevur leikbann til dystin sunnudagin.
text: #000004
text: Hjá okkum er støðan tann, at sera vælleikandi Martin Tausen er uttanfyri við leikbanni. Hetta fer at geva pláss fyri einum nýggjum leikara, sum uttan iva er svangur eftir spælitíð. Hugsast kann, at Heini Mortensen fær ein møguleika frá byrjan. Hans F Hansen hevur áður víst, at leiðin ikki er ov long hjá ungum leikarum í byrjunaruppstillingina. Unglingarnir á bonkinum hava eisini víst okkum, at teir eru góðir jokarir at skifta inn á tey pláss, har tørvur er á nýggjum kreftum.
text: #000005